ইসলামের নবি ও রাসুল

ইসলামের নবি ও রাসুল (বিকল্প বানানে নবী ও রাসূল) (আরবি: الأنبياء والرسل في الإسلام, প্রতিবর্ণীকৃত: আল-আনবিয়া ওয়ার রুসুল ফিল ইসলাম) বা ইসলামের পয়গম্বর (ফার্সি: پیامبران در اسلام, প্রতিবর্ণীকৃত: পয়ম্বরান দার ইসলাম) হলেন সেই সকল ব্যক্তিত্ব যাদেরকে মুসলিমগণ আল্লাহ কর্তৃক মানুষের দিক-নির্দেশনা প্রদানের জন্য মনোনীত হিসাবে বিবেচনা করে। ইসলামী পরিভাষায় তাদেরকে বলা হয় নবি (বহুবচনঃ أَنْبِيَاء, আনবিয়া, অর্থঃ প্রতিনিধি, সতর্ককারী) ও রাসুল (বহুবচনঃ رُسُل , রুসুল অর্থঃ বার্তাবাহক) বা মুরসাল (مُرْسَل, বহুবচনঃ مُرْسَلُون, মুরসালুন, অর্থঃ বার্তাবাহক)। ইসলামি ঐতিহ্য মতে আল্লাহ প্রত্যেক জাতির নিকট নবিদেরকে প্রেরণ করেছেন। ইসলাম ধর্ম মতে একমাত্র মুহাম্মাদই সমগ্র মানবজাতির নিকট আল্লাহ্‌র বার্তা পৌছানোর জন্য প্রেরিত হয়েছিলেন এবং অপর সকল নবিগণ নির্দিষ্ট এক বা একাধিক গোত্র বা জাতির জন্যে প্রেরিত হয়েছিলেন। ইহুদি ও খ্রিষ্টধর্মের বিপরীতে, ইসলামে নবি ও রাসুলের বর্ণনা দেওয়া হয় এভাবে যে, উভয়ই ঐশী প্রত্যাদেশ প্রাপ্ত এবং রাসুলগণ (বার্তবাহক) গ্রন্থ আকারে একটি সম্প্রদায়ের জন্য ঐশী বার্তা প্রদান করেন, কিন্তু রাসুল নন এমন নবিগণ কোন গ্রন্থ বহন করেন না। ইসলামী বিশ্বাসমতে, নবিগণ আল্লাহ কর্তৃক পরকালে জান্নাত বা স্বর্গ লাভের নিশ্চয়তা প্রাপ্ত ব্যক্তি। কয়েকজন নবি বা বার্তাবাহকের নাম কুরআনে উল্লেখিত আছে। মুসলিমগণ বিশ্বাস করে আদম হলেন প্রথম নবি, পক্ষান্তরে শেষ নবি হলেন মুহাম্মাদ, তাই তার উপাধি, নবিদের সিলমোহর। খ্রিষ্টধর্মের মতই ইসলামেও ইসার (যিশু) জন্ম কৌমারীয় জন্মের ফসল এবং তিনি নবি হিসাবে বিবেচিত হন কারণ আল্লাহর নিকট হতে তিনি ওহী (অদৃশ্য বা গোপন প্রত্যাদেশ) প্রাপ্ত। যিশু একজন বার্তাবাহক হিসেবেও বিবেচিত হন কারণ আল্লাহ তার নিকট ইঞ্জিল অবতীর্ণ করছিলেন। অবশ্য, খ্রিষ্টধর্মের বিপরীতে, ইসলাম ধর্মে, তাকে আল্লাহর পুত্র দাবি করার বিরোধী করা হয় এবং যিশু একজন মানুষ হিসাবেই বিবেচিত হন। সকল রসূল (বার্তাবাহক) নবি কিন্তু সকল নবি রাসুল (বার্তাবাহক) নন। ইবনে তাইমিয়ার বক্তব্য অনুযায়ী, রাসুল হলেন বিশ্বাসী ও অবিশ্বাসী উভয় সম্প্রদায়ের কাছে প্রেরিত, আর নবি হলেন বিশ্বাসীদের কাছে প্রেরিত, যাদের কাছে পূর্বে কোন রাসুল এসেছে। এছাড়াও,আরেকটি ব্যাখ্যা প্রচলিত আছে যে, নবীগণ প্রত্যাদেশ পান স্বপ্নের মাধ্যমে, এবং রাসূলগণ প্রত্যাদেশ পান ফেরেশতা বা স্বর্গীয় দূত জিব্রাইলের মাধ্যমে। মুসলিমরা বিশ্বাস করে আল্লাহ কর্তৃক প্রেরিত সকল নবি সমানভাবে গুরুত্বপূর্ণ। [তথ্যসূত্র প্রয়োজন] কিছু মুসলিম আলেম মূল ইসলামী আরবী শব্দ "নবী" (نبي) ও "রাসূল" (رسول)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, রাসূল শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে নবীর ক্ষেত্রপ ৩ হরফে মোট ৩০ নেকি ও রাসূলের ক্ষেত্রে ৪ হরফে মোট ৪০ নেকি সাওয়াব পাওয়া যাবে, যা পয়গম্বর বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের উক্ত হাদীসটি পেশ করেন, রাসূল (সা.) বলেছেন, مَنْ ‌قَرَأَ ‌حَرْفًا ‌مِنْ ‌كِتَابِ ‌اللَّهِ ‌فَلَهُ ‌بِهِ ‌حَسَنَةٌ، وَالحَسَنَةُ بِعَشْرِ أَمْثَالِهَا، لَا أَقُولُ الم حَرْفٌ، وَلَكِنْ أَلِفٌ حَرْفٌ وَلَامٌ حَرْفٌ وَمِيمٌ حَرْفٌ ‘আল্লাহ তাআলার কিতাবের একটি হরফ যে ব্যক্তি পাঠ করবে তার জন্য এর সওয়াব আছে। আর সওয়াব হয় তার দশ গুণ হিসেবে। আমি বলি না যে, আলিফ-লাম-মীম একটি হরফ, বরং আলিফ একটি হরফ, লাম একটি হরফ এবং মীম একটি হরফ।’ — [সুনানে তিরমিযি, হাদিস: ২৯১০] যদিও অনেক নবির জীবনের ঘটনা কুরআনে উল্লেখ করা হয়েছে, কিন্তু পাঁচজন প্রধান নবির প্রথম চারজনের জীবনায়নের বিশেষ বর্ণনা ও অলঙ্কারপূর্ণ গুরুত্বের প্রতি তা বিশেষ গুরুত্ব দিয়েছে। মুহাম্মদের পূর্বের সকল ব্যক্তিত্বের মধ্যে, মুসা সবচেয়ে বেশি বার কোরআনে উল্লেখিত হয়েছেন। পঞ্চমজন অর্থাৎ মুহাম্মদের ক্ষেত্রে, কুরআন তাঁকে সরাসরি সম্বোধন করেছে, যদিও কুরআনে সরাসরি তাঁর নামের ব্যবহার খুব কম এবং এটি প্রায়ই তার অপ্রত্যাশিত সংকট উত্তরণের উপায় আলোচনা করেছে। নিম্নপ্রদত্ত ছকে কুরআনে বর্ণিত নবিগণের তালিকা দেওয়া হয়েছে। প্রযোজ্য স্থানে নামের বাইবেলীয় পরিভাষাও দেওয়া হয়েছে। অধিকন্তু, কুরআনে স্পষ্ট উল্লেখ আছে যে এই তালিকা সম্পূর্ণ নয়। কুরআনে ছাড়াও অনেক নবির নাম হাদিসে উল্লেখ রয়েছে তাছাড়া ইজরায়েল যুগে অনেক নবির বর্ণনা রয়েছে। এরা হলোঃ শীষ খিজির উযাইর দানিয়েল শামুয়েল হিযকিল সাহাবা খাদিজা বিনতে খুওয়াইলিদ নবি ইসলাম প্রবেশদ্বার কুরআন ৩:৪৫ "The difference between a Messenger and a Prophet - Islam Question & Answer"। islamqa.info (ইংরেজি ভাষায়)। ৮ ডিসেম্বর ২০০০। সংগ্রহের তারিখ ১৪ নভেম্বর ২০২০।  কুরআন ২:৩০-৩৭ কুরআন ৩:৫৬-৫৯ কুরআন ১১:৫০–৬০ ইবনু কাছীর, সূরা আ‘রাফ ৬৫, ৭৩। কুরতুবী, আ‘রাফ ৬৫। কুরআন ৮৭:১৯ Siddiqui, Mona। "ইব্রাহীম - দ্য মুসলিম ভিউ অব আব্রাহাম"। Religions। BBC। সংগ্রহের তারিখ ৩ ফেব্রুয়ারি ২০১৩।  ফক্বীহ আবুল লাইস সমরকন্দী। "নবি রাসুল প্রসঙ্গ"। বুস্তানুল আ'রেফীন (প্রিন্ট)|format= এর |url= প্রয়োজন (সাহায্য)। মাওলানা লিয়াকত আলী কর্তৃক অনূদিত (১৯৯৭ খ্রিস্টাব্দ সংস্করণ)। চকবাজার, ঢাকা: হামিদিয়া লাইব্রেরি লি:।  কুরআন। পৃষ্ঠা ২:১২৪।  কুরআন। পৃষ্ঠা ২:১২৮।  কুরআন ২৬:১৬১ Wheeler, Brannon M. (২০০২)। প্রফেট'স ইন দ্য কুর'আনঃঃ অ্যান ইন্ট্রোডাকশন টু দ্য কুর'আন অ্যান্ড মুসলিম এক্সেসিস। Comparative Islamic studies। Continuum International Publishing Group। পৃষ্ঠা 8। আইএসবিএন 978-0-8264-4957-3।  Noegel, Scott B.; Wheeler, Brannon M. (২০১০)। Lot। দ্য এ টু জেড অব প্রেফেট'স ইন ইসলাম অ্যান্ড জুদাইজম। Rowman & Littlefield Publishers, Incorporated। পৃষ্ঠা 118–126। আইএসবিএন 0810876035। সংগ্রহের তারিখ ২৬ জুন ২০১৩।  Hasan, Masudul. History of Islam. Fredrick E. Greenspahn (২০০৫)। "Ishmael"। Lindsay Jones। এনসাইক্লোপিডিয়া অব রিলিজিয়ন। 7। Macmillan Reference USA। পৃষ্ঠা 4551–4552। আইএসবিএন 9780028657400।  Lives of the Prophets, L. Azzam, Isaac and Jacob Encyclopedia of Islam, W. Montgomery Watt, Isaac Wells, John C. (১৯৯০)। Longman pronunciation dictionary। Harlow, England: Longman। পৃষ্ঠা 381। আইএসবিএন 0-582-05383-8।  entry "Jacob" মারেফুল কোরআন ওয়েব্যাক মেশিনে আর্কাইভকৃত ১৮ ডিসেম্বর ২০১০ তারিখে, হযরত মাওলানা মুফতী মুহাম্মাদ শাফী' (রহঃ), অনুবাদঃ মাওলানা মুহিউদ্দন খান, সূরা ইউসুফ পৃষ্ঠা- ৬৫৪। JewishEncyclopedia.com - JOSEPH মারেফুল কোরআন ওয়েব্যাক মেশিনে আর্কাইভকৃত ১৮ ডিসেম্বর ২০১০ তারিখে, হযরত মাওলানা মুফতী মুহাম্মাদ শাফী' (রহঃ), অনুবাদঃ মাওলানা মুহিউদ্দন খান, সূরা ইউসু্‌ফ, পৃষ্ঠা- ৬৫৪। Tribe of Israel Brandon M. Wheeler, Historical Dictionary of Prophets in Islam and Judaism, Shuayb, pg. 303 Quran 7:85-93 Quran 26:176-177 Prophets in Islam নবিদের কাহিনী - মুহাম্মদ আসাদুল্লাহ আল গালিব (বাংলা) Legacy of Prophets in Islam.